
       P R I M A R U L
 Nr. 39/11050/24.02.2025
R E F E R A T   DE   A P R O B A R E
pentru modificarea Hotărârii Consiliului Local nr. 152/2024 privind aprobarea Documentației tehnico-economice, faza Proiect Tehnic, a Indicatorilor tehnico-economici și a Devizului general pentru obiectivul de investiții ”Reabilitare, modernizare și dotare Parcul Dacilor din Municipiul Brad”, astfel cum
 a fost modificată prin Hotărârea Consiliului Local nr. 22/2025

Municipiului Brad a accesat în cadrul Programului Regional Vest 2021-2027, apelul de proiecte PRV/198/PRV_P7/OP5/RSO5.1/PRV_A37 – municipii o finanțare nerambursabilă pentru proiectul ”Revitalizare și Regenerare urbană în Municipiul Brad” care cuprinde obiectivele de investiții ”Reabilitare, modernizare și dotare Parcul Dacilor din Municipiul Brad” și ”Reabilitare, modernizare și dotare Parcul Tineretului din Municipiul Brad”.
În urma adresei ADR Vest nr. 2025NOF002527/20.02.2025, înregistrată la Primăria municipiului Brad sub nr. 18436/21.02.2025, Autoritatea de Management, reprezentată prin Agenția de Dezvoltare Regională Vest, a solicitat o nouă hotărâre de consiliu cu privire la actualizarea Anexei nr. 3 - Devizul general, modificat prin Hotărârea Consiliului Local nr. 22/07.02.2025.

Actualizarea solicitată constă în modificările intervenite între linii bugetare, respectiv cheltuielile aferente liniilor bugetare 4.1 Construcții și instalații și 1.4 Cheltuieli pentru relocarea utilităților, Devizul general al obiectivului de investiții având aceeași valoare precum cea cuprinsă în Hotărârea Consiliului Local nr. 152/2024, astfel cum a fost modificată prin Hotărârea Consiliului Local nr. 22/2025.
Astfel, se impune modificarea, în consecință, a Anexei nr. 3 din Hotărârea Consiliului Local nr. 152/2024, astfel cum a fost modificată prin Hotărârea Consiliului Local nr. 22/2025. 


În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.
P R I M A R

Florin CAZACU
